ધોરણ 10માં હતો ત્યારે પરીક્ષાના ભાગ રૂપે સ્કૂલમાં વિદ્યાર્થીઓને વિવિધ પ્રોજેકટ બનાવવા આપવામાં આવ્યા હતા. જેમાં મેં મારા મનગમતા વિષય ગાર્ડનિંગ વિશે પ્રોજેકટ બનાવ્યો હતો. આ પ્રોજેકટ મારી સ્કૂલના શિક્ષકો અને મારા પરિવારના સભ્યોને ખૂબ ગમ્યો હતો. તેમણે વખાણ્યો. પછી તે પ્રોજેકટ પર મેં થોડું વધારે કામ કર્યું અને ગાર્ડનિંગ વિશે પુસ્તક લખ્યું , જેમાં તમામ ગાઈડન્સ આપવામાં આવ્યું છે. છોડ ઉછેરવાનું વાતાવરણ ઘરમાં પણ મળી શકે તેમ છે. 30 થી 35 ડિગ્રી ઘરના તાપમાનમાં તમે રસોડામાં તુલસી, ચંપો, મેરિગોલ્ડ અને બોગનવેલના છોડને 250 થી 400 મિલિ લિટર પાણી આપીને જતન કરી શકો છો. જ્યારે બેઠક રૂમમાં એસી હોવાથી લેટસ, ગુલાબ અને ઓકિટસને 100 મિલિ લિટર પાણી આપીને તમે ઉછેર કરી શકો છો, તેમ રિષીએ જણાવ્યું હતું.